cyanic-selkie/wikianc huggingface dataset:
Black Rose: A Rock Legend
Songar
Black Rose inneheldt den andre songen Phil Lynott skreiv om ein familiemedlem med tittelen «Sarah», den første songen med dette namnet hadde dukka opp på Shades of a Blue Orphanage frå 1972, skrive om bestemor hans, som òg heitte Sarah. Songen på Black Rose handlar om den nyfødde dotter hans.
Det siste sporet «Róisín Dubh», består av tradisjonelle songar, arrangert av Lynott og Moore, og dessutan mange originale delar. Songen «Will You Go Lassie, Go» (òg kjent som «Wild Mountain Thyme») er nokre gonger feilaktig Oppført som ein tradisjonell song, men vart faktisk skriven av William McPeake og først spelt inn av Francis McPeake. Han er kreditert på albumet til «F. McPeak.»
Mottaking
I ei samtidig positiv melding for det irske tidsskriftet Hot Press noterte Dermot Stokes: «Black Rose markerer ikkje noko stort avvik det krystalliserte bilete og lyden til Thin Lizzy», sjølv om «ei poppa kjensle insinuerer seg her og der – tilsynelatande med vilje». Han var likevel tvilande til den roseraude visjonen av Irland som blir lagt fram i tittelsporet og lurte på om bandet hadde mista kontakten med det verkelege livet i landet sitt. Red Starr skreiv i Smash Hits at albumet «mangla minneverdige melodiar» og at «blandinga av tradisjonelle melodiar i tittelsporet er eit uheilagt rot». Starr erkjende at fansen ville vera nøgd med «omarbeidinga av deira kjende hardrock-stil», men heldt fram med å merka seg at det var: «ingenting nytt for resten av oss.»
I ei moderne melding skildra Greg Prato frå AllMusic albumet som: «det siste sanne klassiske albumet til Thin Lizzy» og «deira mest musikalsk varierte, fullenda og vellykka studioalbum». Han rosa nærværet til Moore som: «ein perfekt match» og trekte fram «Do Anything You Want To», «Waiting for an Alibi» og «Sarah» som utmerkte spor. Han rosa òg tittelsporet og «den fantastiske, komplekse gitarsoloen.» I sin Collectors Guide to Heavy Metal definerte Martin Popoff albumet som «ei sjarmerande utgiving» der «Waiting for an Alibi» og «Got to Give It Up» står fram som «to Thin Lizzy-klassikarar» og tittelsporet «er på eit plan meir i liga med fin litteratur enn noko så simpelt som rock 'n' roll.»
Luksusutgåve
Ei nymastra og utvida utgåve av Black Rose kom ut 27. juni 2011. Denne nye utgåva er ei dobbelplate med det originale albumet på pate ein og bonusmateriale på plate to.
Singlar
Waiting for an Alibi
Do Anything You Want To
Sarah
Ma-Ma-Ma Belle
I Storbritannia var singelversjonen ein litt annan miks enn den originale albumversjonen, med ein fallande strykar-crescendo, i tillegg til at han var korta ned. Marc Bolan speler sologitar på songen i lag med venen Jeff Lynne. Dei hadde tidlegare spelt i bandet til Boland T. Rex sin hit «Solid Gold Easy Action». «Ma-Ma-Ma Belle» finst òg på The ELO EP frå 1978. B-sida på den britiske utgåva var «Oh No Not Susan», som vart spelt fleire gonger på BBC, som ikkje var klar over den grove teksten. I USA vart «Daybreaker» gjeve ut som B-sida på singelen. Denne vart meir populær og songen vart forvist til B-side i 1976 på «Livin' Thing».
Jeff Lynne spelte inn songen på ny og gav han ut på eit samlealbum i lag med andre nyinnspelte ELOs-ongar i 2013.
Svend Løge
Svend Aadnesson Løge var ein norsk rekneskapsførar frå Time i Rogaland som representerte kjøpstadene i Vest-Agder og Rogaland på Stortinget 1925-27. Han var vald for Norges Socialdemokratiske Arbeiderparti.
Løge var son til ein gardbrukar. Han gjekk ut av amtsskulen 1887 og tok eksamen ved Kristiansands underoffisersskule i 1890. Frå 1891 til -94 var han politikonstabel i Bergen. Etter han i 1894 var elev ved telegrafskulen til jarnbanen, arbeidde han ved Statsbanene som telegrafist 1894-97, kontorist 1897-1909, og som fullmektig frå 1909. Frå 1918 til 1939 var han rekneskapsførar i Stavanger distrikt.
Løge var mykje aktiv i fråhaldsrørsla. Han var i si tid formann i Stavanger Totalavholdsforening og 1927-34 styremedlem i Det norske Totalavholdsselskap. Han var med i Avholdsfolkets Landsnemnd og i åra 1901-27 formann i Avholdsfolkets Fellesutvalg. Løge engasjerte seg også i samvirkerørsla, mellom anna var han formann i Forbruksforeningen Bikuben i periodane 1913-25 og 1927-36, samt styreformann frå 1923 i samvirkeselskapet Nordkronen. Han var medlem 1915-24 og ordførar 1924-?? i representantskapet til Norges kooperative Landsforening.
Perioden 1916-18 var Løge ordførar i Stavanger bykommune. Hausten 1924 vart han vald inn på Stortinget som den sjette av sju representantar frå dei fem kjøpstadane i Vest-Agder og Rogaland. Tingbolken 1925-27 var han så ein av dei åtte som representerte Norges Socialdemokratiske Arbeiderparti. Løge var medlem i Finanskomiteen.
Dee Island
Dee Island er ei isfri øy som ligg mellom Greenwich Island og Aitcho Islands i Sør-Shetlandsøyane i Antarktis. Mellom denne øya og Greenwich Island i sør ligg den 850 meter breie Orión Passage, og sundet i nordaust med Aitcho Islands på andre sida er det 1,1 km breie Villalón Passage. Ho er 1900 meter lang og 1370 meter brei, med den høge toppen Burro Peaks i søraust med ei høgd på 190 meter over havet og eit overflateareal på 197 hektar. Dei vesle øyane Montufar Island og Araguez Island  ligg høvesvis 200 og 650 meter aust for Dee Island. Området vart vitja av selfangarar tidleg på 1800-talet.
Dee Island vart kartlagd og namngjeven, truleg etter forma si, av Discovery Investigations i 1935, medan Montufar Island er kalla opp etter eit medlem av den andre ecuadorianske antarktisekspedisjonen som vart utsett for ei ulukke under bygginga av Pedro Vicente Maldonado Base.
Øya ligg 3,9 km aust for Ongley Island, 850 meter søraust for Sierra Island, 1,1 km sørvest for Barrientos Island, 2,07 km vest-sørvest for Cecilia Island og 3,02 km nordvest for Spark Point.
Catherine av Cambridge
Hertuginne Catherine av Cambridge, før ho blei gift kjend som Kate Middleton, er kona til prins William, hertug av Cambridge, som er nummer to i den britiske tronfylgja.
Kate Middleton kjem frå Berkshire, og er eldst av tre sysken. Ho trefte prins William på University of St Andrews i Skottland, og dei var kjærastar i fleire år. Trulovinga vart kunngjort den 16. november 2010, og bryllaupet stod i Westminster Abbey den 29. april 2011. Trulovingsringen som Kate fekk av William, er den same som prinsesse Diana av Wales hadde.
Den 22. juli 2013 vart Catherine og William foreldre til George av Cambridge, og 2. mai 2015 vart dei foreldre til Charlotte av Cambridge.
Kjønnskjertel
Kjønnskjertel eller gonade er eit organ i forplantingssystemet som produserer kjønnsceller. Hjå nokre dyr blir det også danna kjønnshormon i gonadane. Det er rekna som eit primært kjønnsorgan. Gonadane utviklar seg frå eit ukjønna utgangspunkt i embryoet.
Hjå virveldyr er gonadane eggstokkar hjå hodyr og testiklar hjå hanndyr. Funksjonen til gonadane blir styrt av luteiniserande hormon (LH) og follikkelstimulerande hormon (FSH) som blir skild ut i adenohypofysen etter påverknad frå gonadoliberin som er kontrollert av hypotalamus.
Totland kyrkje
Totland kyrkje, tidlegare Totland kapell, står på Totland ved Bryggja i Stad kommune i Vestland, og er ei langkyrkje bygd i tre i 1912.
Arkitektar for bygget, som har sitjeplassar til 250 personar, var Lars Sølvberg og Jens Sølvberg. Kyrkja er dekorert innvendig med utskjeringar og rosemåling av Lars Kinsarvik.
Frå starten til 1953 hadde gudshuset status som kapell i Rugsund sokn. Det året vart so Totland skild ut som eige sokn i Davik prestegjeld. I 1967 vart Totland sokn overført frå Davik til Vågsøy prestegjeld. Totland sokn vart nedlagd att i 2002, for då vart sokna i Vågsøy prestegjeld ihopslegne til eitt sams sokn som heiter Vågsøy sokn.
Walcott Neve
Walcott Neve er ein firn, kring 910 km2, som grensar til Marshall Mountains, Lewis Cliffs og Mount Sirius. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE) (1961–62) etter Richard Walcott, som leia geologgruppa.
José Carrillo de Albornoz
'''José Carrillo de Albornoz, 1. hertug av Montemar'''  var ein spansk adelsmann og militærleiar, som erobra Dei to Sicilia, Oran og Mazalquivir. Han var medlem av Carrillo-familien, ein spansk adelsfamile og var siciliansk statthaldar i 1734–1737.
Han deltok òg i det spanske felttoget på Sardinia og Sicilia under kvadrupelalliansekrigen mellom 1718 og 1720.
I 1731 leia han eit tokt som okkuperte hertugdømet Parma for den lovlege arvingen, Don Carlos, den framtidige kong Karl III av Spania.
I 1732 leia Blas de Lezo den spanske marinen, og De Albornoz leia den spanske armeen som erobra Oran og Mazalquivir frå tyrkarane (som hadde teke begge byane i 1708).
I 1733 kommanderte han den spanske armeen som kjempa og slo austerrikarane i Italia under den polske arvefølgjekrigen. Den største sigeren hans var slaget ved Bitonto den 25. mai 1734.
Han var den første siciliansk statthaldar etter den spanske gjenerobringa av øya frå 1734 til 1737 og krigsminister frå 1737 til 1741.
I 1741 vart han utpeikt som leiar for 50 000 mann i Italia under den austerrikske arvefølgjekrigen. Men mot slutten av 1742 vart han erstatta av greven av Gages for mangel på initiativ.
VM i fotball 1986
Verdsmeisterskapen i fotball 1986 vart avvikla i Mexico i tida 31. mai til 29. juni 1986. Argentina vart verdsmeister for andre gong etter finalesiger 3-2 over Vest-Tyskland.
24 land deltok i verdsmeisterskapen. Desse vart delt inn i seks grupper med fire land i kvar. Dei to beste i kvar gruppe, og dei fire beste trearane gjekk vidare til utslagsspel. Argentina, England, Spania, Belgia, Brasil, Frankrike, Vest-Tyskland og vertslandet Mexico vann sine kampar i åttedelsfinalane. Argentina slo England 2-1 i kvartfinalen, medan det i dei andre kvartfinalane måtte straffetevling til før det var klart at Belgia, Frankrike og Vest-Tyskland hadde slått ut høvesvis Spania, Brasil og Mexico.
Begge semifinalane enda 2-0, Argentina vann over Belgia og Vest-Tyskland over Frankrike. Bronsefinalen vart vunnen av Frankrike med 4-2, etter at det stod 2-2 ved ordinær tid.
Argentinaren Diego Maradona vart kåra til beste spelaren i meisterskapen. Gary Lineker frå England vart toppskårar med seks mål.
Finalen
Finalen fann stad på Azteca-stadion i Mexico-byen 29. juni klokka 1200 lokaltid, med 114 600 til stades på tribunane. José Luis Brown sende Argentina i føringa midtvegs i fyrste omgang, Jorge Valdano la på til 2-0 i det 56. minutt. Vest-Tyskland reduserte ved Karl-Heinz Rummenigge i 74. minutt og utlikna ved Rudi Völler i det 81. minutt. Berre tre minuttar seinare vart den offensive midtbanespelaren Jorge Burruchaga matchvinnar for Argentina.
Argentina sine verdsmeistrar var Nery Pumpido, José Luis Cuciuffo, José Luis Brown, Óscar Ruggeri, Julio Olarticoechea, Ricardo Giusti, Sergio Batista, Héctor Enrique, Jorge Burruchaga, Diego Maradona og Jorge Valdano. Marcelo Trabbiani kom inn i sluttsekundane i staden for Burruchaga.
Vest-Tyskland sitt mannskap bestod av: Harald Schumacher, Thomas Berthold, Karlheinz Förster, Ditmar Jakobs, Hans-Peter Briegel, Andreas Brehme, Norbert Eder, Felix Magath, Lothar Matthäus, Karl-Heinz Rummenigge (kaptein) og Klaus Allofs. Rudi Völler tok i pausa plassen til Allofs, medan Dieter Hoeneß erstatta Matthäus frå 62. minutt.
Ardennarhest
Ardennarhest eller ardennar er ein tung arbeidshestrase. Belgia og Frankrike vert rekna som heimland for ardennarhesten.
Skildring
Ardennarhesten er ein stor, sterk og kompakt kaldblodshest som veg mellom 500 kg og eit tonn, men oftast omkring 700 kg. Rasestandarden kan variere ein del frå land til land. Mankehøgda ligg vanlegvis mellom 155 og 162 cm.
Historie
Ardennarhesten har sitt opphav i Ardennene som ligg søraust i Belgia, nær grensa til Frankrike. Under Napoleonskrigane vart hesten nytta som artillerihest, og vann seg eit ry som sterk, hardfør og lettfora. Opp gjennom tidene gjekk det føre seg ein god del utavl. Mellom anna vart det kryssa inn arabarhest, engelsk fullblodshest, percheron og brabanthest.
Førekomst
Ardennarhesten er ein av verdas mest talrike tunge kaldblodshestar og er utbreidd over store delar av verda. Fleire land har eigne stambøker og eigen rasestandard, mellom anna Belgia, Frankrike, Luxemburg og Sverige.
Bruk
Ardennarhesten vert mellom anna nytta til arbeidshest i skogbruket, terapiriding og kjøtproduksjon.
Prisindeks
Ein prisindeks er eit tal som syner prisnivå i høve til ein basisperiode. Han lèt ein rekna ut vekst i ein storleik over tid eller mellom ulike geografiske område.
Överlida
Överlida er ein svensk tettstad i Svenljunga kommun i Västra Götalands län i landskapet Västergötland. I 2005 hadde tettstaden 546 innbyggjarar.
Braid
Braid er eit hjernetrim-plattformspel utvikla av Jonathan Blow. Det vart opphavleg utgjeve i august 2008 på Xbox Live Arcade-tenesta for Xbox 360, og seinare på Microsoft Windows i april 2009, OS X i mai 2009, PlayStation 3 i november 2009 og Linux i desember 2010. Jonathan Blow utvikla spelet åleine over ein periode på tre år. Den kunstnariske stilen vart laga av David Hellman og gjekk gjennom fleire iterasjonar før han tilfredsstilte visjonen Blow hadde for spelet.
Braid handlar om protagonisten Tim som prøver å redde ei prinsesse frå eit monster. Passasjar med tekstar som spelaren må gjennom avslører eit mangsidig narrativ, som gjev hint om kontemplasjonane og motivasjonane til Tim. Spelet har fleire element frå plattformsjangeren, samtidig som det integrerer manilpulering av tid og bruk av andre overnaturlege krefter. Spelaren bruker desse eigenskapane for finne puslebrikker og kome vidare i spelet.
Braid har tent inn nærmare seks millionar US-dollar per 2015, som Blow brukte til å finansiere det neste spelet sitt, The Witness, eit tredimensjonalt hjernetrimspel utgjeve i 2016.
Sammen
«Sammen» (bokmål for Saman) var eit av bidraga i Melodi Grand Prix 2012. Songen vart framført på norsk og engelsk av Yaseen og Julie Maria.
St. Hallvard-medaljen
Medaljen ble innført ved avgjerd i Oslo formannskap 13. april 1950 og fikk statuttar med tre paragrafer ved vedtak i bystyret 24. mai 1951. Fyrste utdelinga gjekk føre seg i 1956.
Desolation Island i Sør-Shetlandsøyane
Desolation Island er ei av dei mindre øyane i Sør-Shetlandsøyane i Antarktis ved innløpet til Hero Bay på Livingston Island. Øya er V-forma og på nordkysten ligg Kozma Cove. Øya har eit areal på 3,12 km².
Øya vart oppdaga den 15. oktober 1819 av kaptein William Smith på det engelske handelsfartøyet «Williams» uynder den andre vitjinga hans til øyane. Ankarplassen Blythe Bay på søraustsida av Desolation Island vart ofte vitja tidleg på 1800-talet av engelske og amerikanske selfangarar.
Desolation Island ligg 6,9 km nordvest for Kotis Point, 8,7 km vest for Williams Point og 9,7 km nord-nordaust for Siddons Point.
Det skulle ha vært sommer nå
«Det skulle ha vært sommer nå», òg kjend som «Touch My Life (With Summer)» er ein song frå 1975 framført av Stein Ingebrigtsen og Ellen Nikolaysen. Songen er skriven av Svein Hundsnes.
Melodi Grand Prix 1975
«Det skulle ha vært sommer nå» deltok i Melodi Grand Prix 1975, den norske uttakinga til Eurovision Song Contest 1975 i Stockholm i Sverige. Songen vart framført på norsk av Stein Ingebrigtsen med eit lite orkester, og så på nytt av Ellen Nikolaysen med eit stort orkester. Bidraget vann med 39 poeng.
Eurovision Song Contest 1975
Etter sigeren i Melodi Grand Prix 1975 fekk «Det skulle ha vært sommer nå» representere Noreg i Eurovision Song Contest 1974. Teksten vart skriven om, og songen fekk tittelen «Touch My Life (With Summer)». Ellen Nikolaysen framførte songen på engelsk, og enda på 18. plass med elleve poeng; sju frå Italia og to frå Nederland og Monaco. Carsten Klouman var dirigent.
Jangle pop
Jangle pop er ein sjanger innan alternativ rock frå midten av 1980-åra som markerte ein tilbakegang til den ringande og klirrande gitarlyden og popmelodiane frå 1960-talsband som The Byrds, med elektrisk tolvstrengsgitarar og songstrukturar frå power pop. Jangle pop frå midten av 1980-åra var ein ikkje-kommersiell popbasert musikk med nokre innslag av folkrock. Mellom 1983 og 1987 nytta sørstatsband som R.E.M., Let's Active eller Tom Petty og ein undersjanger kalla «Paisley Underground» element frå psykedelisk musikk.
Opphav
I 1964 nytta The Beatles den skranglande lyden i songar som «A Hard Day's Night», «What You're Doing» og versjonen deira av Buddy Holly sin «Words of Love», og dette inspirerte mange artistar til å nytte ein likande stil eller kjøpe seg ein 12-strengs Rickenbacker-gitar. The Byrds byrja å nytte liknande gitarar etter å ha sett Beatles spele i filmen A Hard Day's Night. Andre grupper som The Who (i den tidlege «Mod-tida»), The Beach Boys, The Hollies og Paul Revere & the Raiders heldt fram å nytte 12-strengs Rickenbacker-gitarar. The Byrds, som spelte ein stil som òg vart kalla folkrock, var dominert av Rickenbacker-gitaren til Roger McGuinn på mange av innspelingane deira.
Kvar omgrepet «jangle», som tyder «klirrande» eller «skramlande», kjem frå er usikkert. Det kan ha kome frå tekstlinja «In the jingle jangle morning, I'll come following you» frå The Byrds sin versjon av Bob Dylan-songen «Mr. Tamburin Man», eller det kan ha vore eit onomatopoietikon som syner til den ringande lyden frå dei øvre strengande til ein 12-strengs Rickenbacker-gitar. Jangle pop er knytt til powerpop-sjangeren som utvikla seg i 1960-åra, med band som Raspberries og Big Star, som låg i grenseland mellom dei to stilartane.
1980-åra
«Jangle pop» var eit amerikansk post-punk-miljø i midten av 1980-åra som vendte attende 1960-talsstilen med ringande gitarar og popmelodiar. I 1979 debuterte gruppa Pylon frå Athens i Georgia med ein «kanta, drivande og skranglande popstil», som kom til å påverke andre band frå Athens i Georgia, inkludert R.E.M. I New York City i denne perioden kan «jangle pop» nyttast til å skildre dei meir vanlege folkrockartistane Willie Nile, The Smithereens og The Floor Models, som alle sprang ut frå klubbar i Greenwich Village som Folk City, Kenny's Castaways og The Bitter End, som mange av folkrockbanda på austkysten i 1960-åra hadde gjort. The Smithereens og Floor Models nytta særleg 12-strengs Rickenbacker-gitarar samt ein meir sjeldan Hagstrom 12-strengs elektrisk gitar. Jangle pop-stilen var i røynda ein pop-stil med element av folkrock. All Music meiner det var ikkje-kommersiell musikk med tekstar som var gjort kryptiske og rå og amatøraktig produksjon. Mellom 1983 og 1987 dukka det opp band som R.E.M. og Let's Active, samt ein undersjanger kalla «Paisley Underground», som nytta element av psykedelisk musikk. Ein artikkel i Blogcritics hevdar at utanom R.E.M., var det einaste andre jangle-pop-bandet som selde godt i Amerika the Bangles, frå Los Angeles. Dei var meir kjende for polerte hittar som «Manic Monday», men det første albumet deira var organisk jangle-pop i liknande stil som Byrds/Big Star.
Jangle pop-aktig college rock tidleg i 1980-åra var til dømes dei tidlege albuma til R.E.M., The Feelies, Game Theory, The dB's, Let's Active, The Connells, Guadalcanal Diary, Marshall Crenshaw, 10,000 Maniacsog The Beat Farmers. I Austin i Texas vart uttrykket «New Sincerity» nytta laust på ei liknande gruppe band, leia av The Reivers, Wild Seeds and True Believers. Sjølv om jangle pop var eit hovudsakleg amerikansk fenomen, vert òg band som australske The Church og britiske The Smiths og Aztec Camera rekna som jangle pop.
Dufayel Island
Dufayel Island er ei øy som ligg nær midten av Ezcurra Inlet i Admiralty Bay i Sør-Shetlandsøyane. Ho vart kartlagd og namngjeven i desember 1909 av Den franske antarktisekspedisjonen under Jean-Baptiste Charcot.
Askil Holm
Askil Lænd Holm er ein norsk musikar frå Namsos.
Karriere
Allereie i oppveksten i Namsos var Holm med i fleire band; dei mest kjende av desse er kanskje Attack som han spelte i i 10 år, og Deadweight. I 2001 gav han ut sin fyrste solo-EP; The Boy with the Boomerang, som fekk gode kritikkar. I 2002 var Askil Holm med på by:Larm i Kristiansand, og låta The Boy with the Boomerang vart her kåra til beste by:Larm-låt.
Seinare i 2002 gav han ut debutplata Seven Days in the Sun, og i 2003 kom oppfylgjaren Daydream Receiver ut på Universal Records. Låta Seven Days in the Sun vart brukt som bakgrunnsmusikk i Thomas Giertsen sitt fjernsynsprogram Kvinnen i mitt liv, og låta Daydream Receiver vart inkludert i spelefilmen Agent Cody Banks av Harald Zwart. Holm framførte mange konsertar i 2003, og eitt av høgdepunkta var då han spelte med Kringkastingsorkesteret under innsamlingsaksjonen den hausten.
I 2006 vart Askil Holm kjend saman med Kurt Nilsen, Alejandro Fuentes og Espen Lind som gav ut coverlåtplata Hallelujah - Live. Dei vart særleg kjende for sin versjon av Leonard Cohen-songen Hallelujah; som vart kåra til Årets hit under Spellemannprisen 2006.
Askil Holm sitt neste soloalbum kom ut i 2007 i samarbeid med Martin Hagfors og Kyrre Fritzner, og fekk namnet Harmony Hotel. Plata har seld over 25.000 eksemplar. I 2009 har Holm spelt inn Hallelujah Live 2 saman med Nilsen, Fuentes og Lind, samt gjeve ut eit nytt soloalbum: Rolling the Slow Bus Home. Etter dette har Holm vorte styremedlem i Rikskonsertene,, delteke på eit stønadsalbum for jordskjelvofra på Haiti , blitt far samt jobba med eit nytt, norskspråkleg album som er venta i 2012.
Nai Mueang
Nai Mueang er namnet på fleire stader i Thailand.
Tanganyikaterritoriet
Tanganyikaterritoriet var ein britisk koloni mellom 1919 og 1961. Før slutten av den fyrste verdskrigen var området del av den tyske kolonien Tysk Austafrika. Etter at krigen braut ut invaderte britane Tysk Austafrika, men klarte ikkje å slå den tyske hæren. Den tyske leiaren i Aust-Afrika, Paul Emil von Lettow-Vorbeck, overgav seg ikkje før Det tyske riket hadde brote saman. Etter dette gav Folkeforbundet kontrollen over området til Storbritannia, som kalla sin del av det tidlegare tyske området Tanganyika. Storbritannia heldt Tanganyika som eit mandatområde fram til slutten av andre verdskrigen, då det blei halde som eit SN-protektorat.
I 1961 fekk Tanganyikaterritoriet sjølvstende frå Storbritannia som samvelderiket Tanganyika. Året etter blei det ein republikk, men var framleis med i Samveldet av nasjonar. Tanganyika utgjer i dag fastlandsdelen av staten Tanzania.
Historie
Namnet «Tanganyika» (av Tanganyikasjøen) skal koma frå swahiliorda tanga «segl» og nyika «ubebudd slette» eller «villmark».
Etter at Tyskland leid nederlag i den fyrste verdskrigen i 1918 blei Tysk Austafrika delt opp mellom dei sigrande partane, og det største området gjekk til Storbritannia (Rwanda og Burundi gjekk til Belgisk Kongo og Kiongatriangelet gjekk til Portugisisk Mosambik. Området trong nytt namn, og britane kalla heile sin del av Tysk Austafrika for Tanganyika.
I 1927 gjekk Tanganyika inn i tollunion og postunion med Kenya og Uganda. Samarbeid mellom desse områda utvida seg på fleire område, og førte til at Den austafrikanske høgkommisjonen (1948–1961) og East African Common Services Organisation (1961–1967) blei oppretta, desse var forløparar for Den austafrikanske fellesskapen. Landet heldt sitt fyrste val i 1958 og 1959. Året etter fekk det indre sjølvstyre, og det blei halde nye val. Begge vala blei vunne av Tanganyika African National Union, som leia landet til sjølvstende i 1961. Året etter blei det hald eit presidentval som førte til at leiaren for TANU, Julius Nyerere, blei den første presidenten i landet.
Prins Harry, hertug av Sussex
Den 19. mai 2018 gifta han seg med den amerikanske skodespelaren Meghan Markle. Få timar før bryllaupet blei han tildelt tittelen hertug av Sussex av bestemora, dronning Elizabeth II.
Luoyang
Luoyang (kinesisk: 洛阳; pinyin: Luòyáng) er eit byprefektur vest i provinsen Henan i det sentrale Kina. Byprefekturet har eit areal på 15 692 km² og hadde vel 6,5 millionar ibuarar i 2010. Elva Yi renn gjennom Luoyang.
Byprefekturet Luoyang omfattar seks bydistrikt (区 qū), eitt byfylke (市 shì) og åtte fylke (县 xiàn).
Historie
Byen vart grunnlagt i det 11. hundreåret f.Kr. og heitte då Chengzhou (成周). Luoyang vart hovudstad for det austlege Zhou-dynastiet i 770 f.Kr. Byen vart øydelagt i 510 f.Kr. under ein borgarkrig, men vart gjenoppbygd året etter.
Den fyrste buddhistiske kultbygninga i det eigentlege Kina, Baimasi, vart etablert her i år 68 e.Kr. av keisar Mingdi.
Byen hadde på den tid ein stor, keisarleg skule med 30 000 studentar. Her i Luoyang dokumenterte Cai Lun oppfinninga av papiret og arbeidde astronomen Zhang Hen. Etter Han-dynastiet fall forfatta Zuo Si diktet Dei tre hovudstader, eit verk som er bevart og som mellom anna handlar om byen Luoyang.
Sui-dynastiet valde Luoyang til hovudstad for riket. Byen vart raskt bygt opp att etter omfattande øydeleggingar, og skal etter seiande ha hatt ein million ibuarar. I 1971 fann arkeologar eit kornlager frå Sui-tida som var stort nok til å kunne verne 250 000 tonn grøde frå fukt og utøy. Tang-dynastiet flytta rikshovudstaden til Chang'an.
Samferdsle
Byen har flysamband over Luoyang Beijiao lufthamn.
Kinas riksveg 310 går gjennom området. Denne viktige trafikkåra tek til i Lianyungang i Jiangsu, fører så vestover og endar i Tianshui i provinsen Gansu. Ho er innom storbyar som Xuzhou, Shangqiu, Kaifeng, Zhengzhou før ho er innom Luoyang og går vidare til Xi'an.
Luigi Palmieri
Luigi Palmieri var ein italiensk fysikar og meteorolog.
Biografi
Palmieri vart fødd i Faicchio i Benevento i Italia og døydde i Napoli, 89 år gammal. Han er kjend for dei vitskaplege studiane av utbrota frå Vesuv, for forskinga si på jordskjelv og meteorologiske fenomen, samt for å ha utbetra seismografen på denne tida. .
Palmieri tok utdanning i arkitektur ved Universitetet i Napoli. I 1845 vart han fysikkprofessor ved den kongelege sjøkrigsskulen i Napoli og i 1847 vart han utpeikt til leiar for fysikkavdelinga ved universitetet. I 1848 byrja han å arbeide ved Vesuv observatorium og i 1854 vart han utpeikt til direktør ved observatoriet. Ved å nytte eit elektromagnetisk seismometer for å påvise og måle skjelv i bakken, klarte Palmieri å påvise små rørsler i forsøk på å føresjå vulkanutbrot. I tillegg var han ein av dei første til å påvise helium på jorda i lavaen frå Vesuv.
Ved hjelp av ein modifisert Peltier-elektrometer, gjorde han òg forsøk innan atmosfærisk elektrisitet. Andre vitskaplege bidrag var mellom anna utviklinga av ein modifisert morsetelegraf og forbetringar av anemometer og pluviometer.
Kjelder
''
Skøyteløp under Vinter-OL 2018
Skøyteløpa under Vinter-OL 2018 i Pyeongchang vart avvikla på ein innandørsbane i byen Gangneung. For fyrste gong omfatta leikane tolv individuelle tevlingar og to i lagtempo, likt fordelt på menn og kvinner. Dei nye OL-øvingane var fellesstart for menn og kvinner.
Tevlingane vart avvikla i dagane frå laurdag 10. til laurdag 24. februar 2018. 180 utøvarar, 100 menn og 80 kvinner, frå 29 land deltok i skøytetevlingane.
1000 m
Dato: 23. februar <br style="clear:both;" />
5 000 m
Dato: 11. februar <br style="clear:both;" />
10 000 m
Dato: 15. februar <br style="clear:both;" />
500 m
Dato: 18. februar <br style="clear:both;" />
1000 m
Dato: 14. februar <br style="clear:both;" />
1500 m
Dato: 12. februar <br style="clear:both;" />
3 000 m
Dato: 10. februar <br style="clear:both;" />
5 000 m
Dato: 16. februar <br style="clear:both;" />
Lokalisering innan språk
Lokalisering innan språk er prosessen der ein tilpassar eit produkt som tidlegare har vorte omsett til fleire språk til eit spesifikt land eller ein region. Det er den andre fasen av ein større prosess av produktomsetjing og kulturell tilpassing (for spesifikke land, regionar eller grupper) med tanke på forskjellar i bestemte marknader. Det er også kjent som internasjonalisering og lokalisering.
Språklokalisering skil seg ut frå omsetjingsaktivitet ettersom det inneber nøye studering av mottakarkulturen for å tilpasse produktet riktig, det vil seie til dei lokale behova. Lokalisering kan refererast til som numeronymet L10N (som i: 'L' følgd av ti bokstavar til, og så 'N').
Generelt så er lokaliseringsprosessen mest knytt til den kulturelle tilpassinga og omsetjinga av programvarer, videospel og nettsider, og ikkje minst som dubbing, video eller multimediainnhald, og mindre frekvent til nokre skriftlege omsetjingar (dette kan også involvere kulturelle tilpassingsprosessar). Lokalisering kan vere utført for regionar eller land der folk snakkar andre språk eller der det same språket vert brukt: for eksempel så er forskjellige dialektar av spansk, med forskjellige fraser og uttrykk, brukt i Spania og i Latin Amerika.
Den generelle prosessen: internasjonalisering, globalisering og lokalisering
Som forklart av tidlegare Localization Industry Standards Association (LISA), så er det best å tenke på globalisering som ein sirkel, i staden for som ein enkelt prosess. Å globalisere er å planlegge design og å utvikle metodar for eit produkt på forskudd, tenkt for eit multikulturelt publikum, for å unngå auka kostnadar og kvalitetsproblem, spare tid, og for å gjere lokaliseringsarbeidet enklare for kvar region eller kvart land. Lokalisering er ein fullstendig prosess underlagt den generelle prosessen kalla globalisering. Det eksisterer hovudsakleg to tekniske prosessar som utgjer globalisering: internasjonalisering og lokalisering.
Den første fasen, internasjonalisering, inkluderer planlegginga og forberedingsstadiet for eit produkt som er bygd ut i frå eit design som støttar det globale markedet. Denne prosessen fjernar alle kulturelle føresetnader, og alt lands- eller språkspesifikt innhald vert lagra slik at det kan tilpassast enklast mogleg. Dersom dette innhaldet ikkje vert separert i denne fasen må det bli fiksa i lokaliseringsprosessen, noko som aukar tidsbruken og kostnaden av prosjektet. I ekstreme tilfelle er det slik at produkt som ikkje har vorte internasjonalisert kanskje ikkje kan bli lokaliserte.
Den andre fasen, lokalisering, viser til den reelle tilpassinga av produktet for ein spesifikk marknad. Lokaliseringsfasen involverer, i tillegg til andre ting, dei fire problema LISA beskriv som lingvistiske, fysiske, business og kulturelle, og tekniske utfordringar.
Ved avslutninga av kvar fase, vert det gjort testar (inkludert kvalitetssikring) for å sikre at produktet verkar ordentleg og at det møter klienten sine forventningar til kvalitet.
Oversetting versus lokalisering
Sjølv om det nokre gongar er vanskeleg å definere grensa mellom omsetjing og lokalisering, kan ein seie at lokalisering generelt sett omhandlar signifikante, ikkje-skriftlege komponentar av produkt og tenester. I tillegg til omsetjing, og derfor grammatikk og staveproblem som varierer frå plass til plass der det same språket er brukt, kan lokaliseringsprosessen inkludere tilpassing av grafikk; ta i bruk den lokale valutaen; bruke det riktige formatet for dato og tid, adresser, og telefonnummer som er brukarvennlige for plassen; fargeval; og fleire andre detaljar, inkludert å retenke den fysiske oppbygginga av eit produkt. Alle desse forandringane vert brukt med eit mål om å anerkjenne ting som er viktig lokalt, for å unngå konflikt med den lokale kulturen, tollen, vanlege vaner, og for å entre den lokale marknaden ved å kunne tilby ei løysning til dei behova og ønska som finnes der. Til dømes, lokalisering ynskjer å tilby landsspesifikke nettsider innanfor det same firmaet og forskjellege utgåver av ei bok, avhengig av kor den er publisert.
Globalisering versus lokalisering
Der lokalisering er prosessen der ein tilpassar eit produkt til ein spesifikk plass, er globalisering prosessen som designer produktet for å minimere mengda ekstraarbeid for kvar nye plass.
Sjå for deg at nokon arbeider for eit firma som til no har jobba eksklusivt i USA. No skal firmaet opne eit stort kontor i Kina og treng derfor ei kinesisk nettside. Firmaet tilbyr dei same produkta og tenestene i begge land med berre nokre få forskjellar og kanskje er nokre av elementa som var med i den originale nettsida som var laga med tanke på amerikanarar offensiv i Kina (bruk av flagg, fargar, nasjonalistiske bilete, songar, osv.) Derfor kan firmaet stå i fare for å miste ein potensiell marknad grunna små detaljar i presentasjonen.
Vidare kan det vere at firmaet treng å tilpasse produkta til dei nye kundane; her er videospel eit bra eksempel.
Sjå for deg at firmaet har store kontor i 12 land og treng ei spesifikt designa nettside i kvart av desse landa i staden for. Før dei bestemmer seg for korleis dei skal lokalisere nettsida og produkta tilbode i eit land, kan det vere at ein profesjonell innanfor dette fagområdet gir firmaet råd om å danne seg ein generell strategi: å globalisere måten organisasjonen gjer forhandlingar på. Firmaet vil kanskje danne ei ramme for kodifisering som støttar den globale strategien. Globaliseringsstrategien og rammeverket til globaliseringa vil kunne tilby guiding for dei tolv seperate lokaliseringsforsøka.
Globalisering er ekstra viktig for å minske ekstraarbeidet i den lange lokaliseringsprosessen. Ettersom lokalisering er ein sirkel og ikke eit eingongsprosjekt, vil det alltid vere nye tekstar, oppdateringar og prosjekt å lokalisere. For eksempel, mens den originale nettsida vert oppdatert over tid, så treng kvar nettside som allereie er lokalisert og omsatt å verte oppdatert også. Arbeidet fortsetter så lenge det originale prosjektet blir utvikla eller endra. Det er derfor viktig at globaliseringsprosessar blir laga og effektiviserte for å implementere pågåande forandringar.
Språkkodar
Oftast, er det ein hovudkode som identifiserer språket (f.e., "en"), og ein valfri kode som spesifiserer varianten (f.e., "US" for amerikansk engelsk). Kodane er som oftast linka med hjelp av hermeteikn, men i nokre kontekstar kan det vere nødvendig å erstatte det med ein understrek.
Det finnast fleire system for språkkoding. Eit eksempel er den internasjonale standardiseringsorganisasjonen (ISO), som spesifiserer både to- og tre-bokstavlege kodar for å representere språk i standardar, henholdsvis ISO 639-1 and ISO 639-2.
Låa
Låa eller Delebekken er ein springar som er kjend i Hallingdal, Valdres og Sogn. Slåtten er spela på Nedstilt bass, og er svært lik i alle distrikta. Nokre tak har stundom vore nytta i former av Lauskarlåtten, i sær i Sogn.
Namnet Låa skal vera etter ei kokke på plassen Lå i Nes. «Låa var en gammel, låghalt legdekjerring. I lag pleide hun at danse en bekjendt springar, som endnu den dag i dag kaldes Låa. ‘Leik Låa’ pleide hun at sige» (Etter Wilhelm Sorteberg). Slåtten er og kjend under namnet Raudalsdansen. Raudal er ein kjend dansestad mellom Hallingdal og Valdres.
Stevet til Låa går slik:
Namnet Delebekken er kjend i Valdres. Delebekken var namnet på ein kar som har fått namnet sitt knytt til slåtten. Stevet her går slik:
Dette stevet er rekna som svært grovt.
Variantgruppa
Slåtten har variantnr 435 i Hardingfeleverket. To variantar frå Valdres er skrive opp som nr 532 i etterraksten, og slåtten har fem variantar i alt. Slåttenamnet Låa er knytt til Nes. Lenger opp i dalen hadde ikkje springaren namn før. Slåtten har eit alderdommeleg preg, og blåtonepreget er ofte utnytta.
Supplementsformer:
Arne L. Haugen
Arne L. Haugen er ein norsk politikar frå Arbeidarpartiet.
Haugen har skogbruksutdanning, og dreiv eigen gard inntil han vart politikar på heiltid.
Hof kyrkje i Vestfold
Hof kyrkje er ei langkyrkje frå 1100-talet. Kyrkja står på tettstaden Hof i Holmestrand kommune i Vestfold og Telemark. Kyrkja er bygd i andre halvdelen av 1100-talet. Tårnet er påbygd i 1662. Til inventaret høyrer krusifiks frå 1300-talet, altertavle og preikestol frå 1600-talet. På kyrkjegarden er det eit freda eiketre. Kyrkja er mellom dei om lag 360 kyrkjene i landet der det vart halde val til Riksforsamlinga på Eidsvoll i 1814.
Skipet og koret er frå mellomalderen. Takryttaren er frå 1600-talet og våpenhuset frå 1958.
Grapefrukt
Grapefrukt er ei lysegul, litt flatrunda sitrusfrukt som er omtrent dobbelt så stor som ein appelsin. Ho kan ha rosa til gult fruktkjøt og varierande grad av bitter smak. Namnet kjem av engelsk grape, 'drue', fordi fruktene heng som druer i klasar på treet. Frukta kan etast som ho er eller pressast til jus.
Skildring
Grapefrukttreet kan bli 4,5 til 6 meter høgt. Blada er mørkegrøne og glatte. Blomane er store og kvite. Planten dannar store frukter som typisk har ein diameter på 10–15 m, dobbelt så store som ein typisk appelsin. Fruktkjøtet er saftig og har ein typisk mildt sur eller bitter smak. Det kan vera gult, rosa eller raudt på farge. Skalet er som regel gult, men kan også vera grønt også på mogne frukter.
Det tyske forbundet
Det tyske forbundet var ein konføderasjon av 39 tyske statar og 4 byrepublikkar som blei oppretta 8. juni 1815 på Wienerkongressen. Forbundet blei prega av rivaliseringa mellom dei mektige medlemmane Preussen og Austerrike, og blei oppløyst i 1866 då Preussen sigra over Austerrike i krig. Det blei erstatta av det prøyssiskleidde nordtyske forbundet.
Bakgrunn
Forbundet avløyste Det tysk-romerske riket som var blitt oppløyst 6. august 1806 då den siste tysk-romerske keisaren Frans II abdiserte etter den franske sigeren i slaget ved Austerlitz under Napoleonskrigane, som førte til fredsavtalen i Pressburg. Frans II fortsette som keiser av Austerrike og konge av Ungarn.
Etter press frå Napoleon oppretta ei rekke tyske fyrstedøme deretter Rhinforbundet i juli 1806. Men etter den franske seieren i slaget ved Jena-Auerstedt i oktober 1806 gjekk fleire tyske statar inn i konføderasjonen. Berre keisardømet Austerrike, kongeriket Preussen, det danske Holstein og Svensk Pommern stod utanfor Rhinforbundet.
Grapefrukt
Skildring
Trea ber frukt tidleg. Dei kan ventast å bera avlingar 4–6 år etter å ha blitt planta ut. Fruktene bruker på den andre sida lang tid på å mogna, mellom 8 og 13 månader. Mogne frukter kan halda seg friske på treet i fleire månader, og kan då veksa seg større, men dette hindrar ny blomstring. Innhaustinga kan gå føre seg heile året i visse klima.
Dataspelet Fez
Fez er eit hjernetrim-plattformspel utvikla av Polytron Corporation og utgjeve av Trapdoor. Spelaren styrer figuren Gomez, som får ein fess som avdekker at den todimensjonale verda hans er ei av fire sider i ei tredimensjonal verd. Spelaren kan rotere mellom desse fire todimensjonale perspektiva for å omstille plattformer og løyse gåtene i spelet. Målsettinga i spelet er å samle kubar og brotstykke av kubar for å bøte på uordenen som har oppstått i universet.
Grapefrukt
Histore
Grapfrukttreet er ein nokså ny hybrid i sitrusslekta. Ein reknar med at det oppstod som ei naturleg kryssing mellom appelsin og pomelo i Karibia, mest truleg på Barbados ein gong på 1600-talet. Planten blei spreidd vidare til Florida tidleg på 1800-talet. Medan han opphavleg mest var ein prydplante, blei grapefrukt stadig vanlegare å eta mot slutten av hundreåret. Grapefrukt blei etterkvart dyrka i stor skala i Florida, andre amerikanske delstatar og i Karibia. I dag er USA den største grapefruktprodusenten i verda, med det meste av produksjonen i Florida, California og Texas.
På 1900-talet spreidde både bruk og produksjon av grapefrukt seg til andre delar av verda, og ein byrja også å produsera jus og hermetisk og frosen grapefrukt. I 2008 var dei største produsentlanda USA, Kina, Mexico, Sør-Afrika og Israel.
Dataspelet Fez
Fez vann fleire prisar og fekk positive omtalar. Det hadde selt over ein million kopiar mot slutten av 2013. Ein planlagd oppfølgjar vart kansellert då Phil Fish brått forlét spelbransjen.
Grapefrukt
Næringsinnhald
Grapefrukt inneheld noko mindre C-vitamin enn appelsinar, med eit innhald på rundt 35 mg/100 gram etande vare. Den bitre smaken kjem av bitterstoffa naringin og kinin. Grapefrukt er elles rik på mineral.
Vassinnhaldet ca. 90 % og tilførsel av energi ca. 130 kJ.
Det tyske forbundet
Bakgrunn
Statane i Rhinforbundet gjekk samla inn i krigen mot Napoleon 1812-1814, som leidde fram til Paris-traktaten av 1814, og førte til Wienerkongressen og skipinga av Det tyske forbundet i kjølvatnet av dette, 8. juni 1815.
Doc Watson
Arthel Lane «Doc» Watson var ein USA-amerikansk gitarist, låtskrivar og songar innan bluegrass, folkemusikk, country, blues og gospel. Watson vann sju Grammyprisar i tillegg til ein Grammy Lifetime Achievement Award. Fingerstilgitar|Fingerstilen og flatplukkinga til Watson på gitar, i tillegg til kunnskapen hans om tradisjonell amerikansk musikk, vart høgt akta. Watson var blind frå ung alder, og spelte i lag med sonen sin, gitaristen Merle Watson, i over 15 år, før Merle døydde i 1985 i ei ulukke på familiegarden.
Det tyske forbundet
Oppbygging av forbundet
Forbundet dekte i rundt 630 100 km² og hadde 29,2 millionar innbyggjarar i 1829. Dei to viktigaste medlemmane av forbundet var Preussen og Austerrike. Talet på forbundsstatar gjekk ned etterkvart som fyrstehus arva andre statar. I 1863 omfatta det 35 statar.
Grapefrukt
Variantar og avleiingar
Det finst mange variantar av grapefrukt, både med og utan steinar. Fruktkjøtet kan vera lyst («blondt») eller raudt. Grapefruktvariantar med raudleg fruktkjøt er gjerne mildare i smaken enn variantar med bleikare fruktkjøt.
Det tyske forbundet
Oppbygging av forbundet
Forbundet hadde ein forbundsdag som kom saman i Frankfurt. Avgjerder, som måtte fattast med to tredjedels fleirtal, var bindande for forbundsstatane.
Terry Williams
Terrence «Terry» Williams er ein walisisk trommeslagar, som mellom anna spelte med Dire Straits og Man.
I 1960-åra spelte Williams i fleire walisiske band, som Commancheros, The Smokeless Zone, Dream og Plum Crazy, før dei vart med i Dave Edmunds sitt band, Love Sculpture. I 1970 vart han med i det walisiske rockebandet Man, med to tidlegare Dream- og Smokeless Zone-medlemmar, Deke Leonard og Martin Ace. Med Man spelte han inn sju studioalbum og tre konsertalbum. Då Man gav seg i 1976 slo Williams seg saman med Edmunds i bandet Rockpile i lag med Nick Lowe og Billy Bremner, og fortsette å arbeide med Leonard.
Mellom 1981 og 1982 var han ein del av Neverland Express, som akkompagnerte Meat Loaf, og i 1982 vart han med Dire Straits, som han spelte med til 1988 (då dei spelte inn konsertalbumet Alchemy: Dire Straits Live og Brothers in Arms). I 1996 vart han med att i Man, etter at John Weathers slutta, men han forlét Man att i 1997.
Diskografi
Bash! (1984)
Carlene Carter (1978)
Musical Shapes (1980)
Rock Connection (1984) ?
Rockers (1970)
Subtle as a Flying Mallet (1975)
Get It (1977)
Tracks on Wax 4 (1978)
Repeat When Necessary (1979)
Seconds of Pleasure (1980)
Twangin... (1981)
Provoked Beyond Endurance (1991)
Riff Raff/I Hear You Rockin (2002) samleplate
They Call It Rock
Grapefrukt
Variantar og avleiingar
Nokre variantar med lyst fruktkjøt er Marsh, Duncan, Oroblanco, Goldens, Wheeney, Sweetie og Melogold. Vanlege variantar med rosa fruktkjøt er Foster, Henderson (eller Henderson Ruby), Marsh Pink (eller Thompson), Ray Ruby, Redblush (også kalla Ruby, Ruby Red, Ruby Sweet og Henninger) og Shambar. Variantar med djuprosa eller raudt fruktkjøt er Rio Red (eller Rio Star), Flame og Star Ruby (også kjend som Sunrise eller Jaffa Sunrise).
Sweetie er ei kryssing mellom bleik grapefrukt og pomelo. Dette er ei frukt med gulgrøn farge og steinfritt fruktkjøt med søt, fyldig smak.
Ugli stammar truleg frå både grapefrukt, appelsin og tangerin. Fruktene er grovpora, gulgrøne, runde og ujamne på fasongen, og kan ha brune flekkar slik at dei ser «stygge» ut (engelsk ugly). Fruktkjøtet er guloransje, saftig og smakfullt.
Den norske språkstriden
Den norske språkstriden eller målstriden har i hovudsak knytt seg til striden om skrivemåten av det norske språket.
Striden har opphav i at Noreg mista norsk som offisielt skriftspråk i dansketida, da det berre vart skrive dansk i offisiell samanheng her i landet. Det norske talemålet, som hadde nådd det nynorske utviklingsnivået sitt frå 1500-talet av, levde derimot vidare i dei breie laga av folket. Midt på 1800-talet reiste Ivar Aasen ikring i landet og samla dialektprøver. På grunnlag av desse dialektgranskingane, og med det norrøne opphavsmålet til rettesnor (jamfør former som barn og hovud), rekonstruerte han eit norsk skriftspråk. Han kalla det landsmål, og det er opphavet til dagens nynorsk. Dagens bokmål har sitt opphav frå ei norsk-tilpassing av det danske skriftspråket som blei nytta på slutten av 1800-talet.
Showdown av Electric Light Orchestra
«Showdown» er ein song skriven av Jeff Lynne og spelt inn av Electric Light Orchestra (ELO). Det var den siste innspelinga bandet spelt inn for selskapet Harvest.
Den norske språkstriden
Målstrid på like vilkår?
Det har da sidan slutten av 1800-talet funnest to skriftlege standardspråk i Noreg; bokmål og nynorsk. Striden mellom tilhengarane av desse to målformene er det som blir kalla språkstriden eller målstriden. Nynorskforkjemparar har ofte hevda at striden ikkje har vore jambyrdig, med di dei syner til at bokmålsfolk har hatt tilgang til større økonomiske ressursar og sete med det som ofte vert kalla for det kulturelle hegemoniet i samfunnet. Kampen for nynorsk blir kalla målreisinga.
Grytten kyrkje
Grytten kyrkje ligg i bygda Veblungsnes i Rauma kommune. Kyrkja vart bygd i 1829 av treverk. Den er ei av fleire åttekanta kyrkjer i landet. Førebiletet har vore Sør-Fron kyrkje i Gudbrandsdalen. Sør-Fron kyrkje er ei stor steinkyrkje, bygd som ein åttekant utstrekt i breidda. Grytten kyrkje er enklare enn Sør-Fron kyrkje, og har eit grunnplan som ein likesida åttekant. Kyrkja vart bygd av restane av ei korskyrkje frå omkring 1730.
Showdown av Electric Light Orchestra
Utgjeving
I USA vart songen gjeven ut på albumet On the Third Day (1973), medan han ikkje var med på den britiske albumutgåva. Her vart han først gjeven ut på samlealbumet Showdown eit år seinare.